

**"Қазақтелеком" ашық акционерлік қоғамы акционерлерінің Сату туралы келісімін бұзу туралы**

Қазақстан Республикасы Үкіметінің 2001 жылғы 19 қарашадағы N 1481 қаулысы

      Қазақстан Республикасының Үкіметі қаулы етеді:

      1. "Қазақтелеком" ашық акционерлік қоғамы акционерлерінің Сату туралы келісімін бекіту туралы" Қазақстан Республикасы Үкіметінің 1998 жылғы 2 қыркүйектегі N 826 P980826 қаулысымен бекітілген 1998 жылғы 28 тамызда Қазақстан Республикасы мен "Central Asian Industrial Investment N.V." компаниясының арасында жасалған "Қазақтелеком" ашық акционерлік қоғамы акционерлерінің Сату туралы келісімін (бұдан әрі - Келісім) бұзу туралы "Central Asian Industrial Investment N.V." компаниясының ұсынысы қабылдансын.

      2. Қазақстан Республикасы Қаржы министрлігінің Мемлекеттік мүлік және жекешелендіру комитеті Қазақстан Республикасының заңнамасында белгіленген тәртіппен:

      1) Келісімді бұзсын;

      2) Келісімді бұзғаннан кейін Қазақстан Республикасы Үкіметінің бұрын қабылданған шешімдерін осы қаулыға сәйкес келтіру жөніндегі қажетті шараларды қабылдасын.

      3. Осы қаулының орындалуын бақылау Қазақстан Республикасы Премьер-Министрінің орынбасары О.Ә.Жандосовқа жүктелсін.

      4. Осы қаулы қол қойылған күнінен бастап күшіне енеді.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК